de da nb da de da da de da da fr nb nl hbs_lat en it da da da da de de nb da da sv ko nb da fy da sv de nb da sv nb nb da da sv de nb da sv da nb da fr sv de nb da da sv de nb da da sv de nb tr da fr sv da da sv da it en de da de da en da fr pl hu de en da da da de de fr en da da fr it fr de da da da da da ar da
18. juli 2009 bagværk kage ægcreme fraichekakao
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Det her er en rigtig børnevenlig chokoladekage – sådan en som der SKAL glasur på i sjove farver, og ungerne kan have med til uddeling i klassen. I modsætning til den chokoladekage der hed “Mors chokoladekage” i mit barndomshjem (og som jeg må have bagt mindst 50 gange i mine teenageår!), bliver den ikke tør dagen derpå, men er stadig smagfuld og lækker – hvis der altså er noget tilbage dagen efter, hvilket jeg jo ikke kan garantere…
Desuden er fedtprocenten forholdsvis lav, da man sagtens kan bruge creme fraiche-lignende produkter – i dag brugte jeg en blanding af skyr og yoghurt, da der ikke lige var noget creme fraiche i køleren herhjemme, og konsistensen blev helt fin. Smagen bliver nu en anelse rundere af “rigtig” creme fraiche, men det andet kan sagtens bruges i en håndevending (hvilket oftest er sådan kager bliver bagt herhjemme!).
Pisk æg og sukker hvidt (et barn i 6 års-alderen samt en håndmixer er vældig god at have ved hånden her). Rør creme fraichen i. Kom mel blandet med kakao, vanillesukker og bagepulver i sammen med olien – pisk godt. Kom dejen i en form foret med bagepapir (ca. 20×30 cm) og bag den ca. 30 minutter ved 175 grader.
Lad kagen afkøle på en rist og kom så glasur på: Omkring 2 dl flormelis blandes med kogende vand til en tyk glasur – farves evt. med frugtfarve. Desuden kan der kommes krymmel af en slags på – farvet kokos eller finthakkede nødder og chokolade.
I øvrigt kan jeg på ingen måde anbefale at man blogger samtidig med at man ser Barnaby – det er SÅ svært at koncentrere sig om nogen af delene…
Jeg vil lige blære mig med en overordentlig kvajet beslutning jeg tog på min sidste arbejdsdag inden ferien: Jeg skulle lave spansk tortilla, og i mangel af låg til panden, brugte jeg en glasskål. Da jeg så skulle fjerne den igen, var den meget svær at få fat i (varm og alt…), så jeg fik lukket AL dampen ud på mine små fingre – hvilket resulterede i mindst 10 minutter under den kolde hane og alligevel verdens største vabel på en pegefinger i dag – AV, hvor gør det nas!
18. juli 2009 kl. 22:52
årh nej din stakkel!
det gør så ubehageligt ondt sådan en brandvabel (puster lidt)
19. juli 2009 kl. 6:23
Av, signe! Ved lige hvor ondt det gør.
Sender en masse ynk din vej.
Hahaha – det der med Barnaby kender jeg godt.
19. juli 2009 kl. 8:20
Tak for pust og ynk, det hjælper 🙂
Marie Ulletved Holmgaard siger:
19. juli 2009 kl. 12:51
Jeg puster med! 🙂
Og går straks på jagt efter en 6-årig til at håndtere en håndmixer, der må være en i nabolaget… 😉
19. juli 2009 kl. 15:05
Det kan da ikke være så svært at finde sådan én (jeg kan afsløre at de fleste af dem holder ferie lige nu…) 🙂
20. juli 2009 kl. 15:41
Signe altså – nu må du ikke komme til skade og slet ikke op til ferien! Håber ikke det har generet dig de seneste dage.
20. juli 2009 kl. 19:07
Det har ikke gjort andet 🙁
Er du klar over hvor meget man egentlig bruger højre hånds pegefinger til??? Meget irriterende!!!
3. september 2010 kl. 20:25
Har lige bagt denne kage….har kun ét ord: Fantastisk…. ;))
Kan i den grad anbefales.
4. september 2010 kl. 7:23
Jeg er glad for at du kan lide kagen, det er også blevet en klassiker herhjemme!
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.